Diari Oficial de la Generalitat Valenciana


Sumari del DOGV 5480, del 29-03-2007 (2007/4059)

Notificació de la provisió dictada en l'expedient de domini, represa del tracte 876/2006.
-----------------------------------------------------------------------------------------

### Dades del document

Número de DOGV
:   5480

Data del DOGV
:   29-03-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/4059


Data del document
:   29-01-2007

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Mitjançant este edicte es fa saber:   
Que en este Jutjat se seguix expedient de domini, represa del tracte amb el número 876/2006, a instància de Julián Antón Antón i Luis Martínez López, representats per la procuradora Clara González Rodríguez i assistits pel lletrat Miguel Maldonado Andreu, sobre la represa del tracte successiu interromput, en el qual la magistrada Matilde Sabater Alamar ha dictat, en el dia de hui, provisió als efectes de convocar amb vista als interessats i a les persones ignorades als quals puga perjudicar la inscripció sol·licitada per l'actor en este procediment, perquè en el termini de 10 dies puguen efectuar les al·legacions que consideren oportunes i que, copiada literalment, diu així:  
"Jutjat de Primera Instància número 21de València  
Procediment: expedient de domini. Represa del tracte 876/2006  
Demandant: Julián Antón Antón i Luis Martínez López  
Procuradora: Clara González Rodríguez   
Demandat: -  
Procurador: -  
Provisió  
Magistrada que la dicta: Matilde Sabater Alamar  
Lloc: València  
Data: 29 de gener de 2007  
Es considera rebut l'anterior informe del Ministeri Fiscal, uniu-lo a les actuacions que l'han motivat i doneu vista a la part actora; i de conformitat amb el que en este escrit se sol·licita, i tal com disposa l'article 201.3 de la Llei Hipotecària, citeu a comparéixer a la vista, que tindrà lloc el proper dia 29 de març, a les 10.00 hores, a la sala multiusos (pis 4t, av. Saler, 14), a aquells que tinguen algun dret real sobre la finca que es ressenya a continuació:  
Urbana. U. Local comercial situat a la planta baixa, que dóna al carrer del Molí de la Marquesa, número 1, de l'edifici situat a València, carrer en projecte, continuació del del Molí de la Marquesa, número 18, sense distribució interior i amb accés directe pel carrer. Inscrita al Registre de la Propietat de València número 5, llibre 46, de Campanar, foli 25 del tom 238, finca registral número 3.910.  
Citeu, així mateix, a aquells dels quals procedisca la finca descrita o els seus drethavents si se'ls coneix i a aquell que té la finca cadastrada o amirallada a favor seu. Convoqueu les persones ignorades als qui puga perjudicar la inscripció sol·licitada a través d'edictes que es fixaran al tauler d'anuncis d'este Jutjat, de l'Ajuntament, així com en el BOCA i en un dels diaris de gran difusió a València, atés el valor de la finca, perquè dins dels 10 dies següents puguen comparéixer davant el jutjat per a al·legar el que els convinga segons dret.  
Pel que fa a la citació de María Pascual Pascual, de la qual els actors van adquirir la finca, i que té el domicili desconegut, citeu-la mitjançant edictes.  
Pel que fa a la citació del Banco Hipotecario de España, entitat que va absorbir al Banco de Crédito a la Construcción, SA (titular de la hipoteca sobre la finca objecte del procediment), i el domicili social de la qual es troba a Madrid, passeig de Recoletos, 10, lliureu un exhort al jutjat degà d'esta localitat.  
Pel que fa a la citació de l'entitat Constructora Valencia de Edificios, SA, entitat a favor de la qual figura inscrita la finca segons el certificat del Registre, i que es va dissoldre, tal com queda acreditat mitjançant el certificat que consta en actuacions, citeu-la mitjançant edictes.  
Citeu els demandants a través de la seua representació processal, i pel que fa els testimonis José Francisco Guillot Valls i Rafael Muñoz Alamillos, hauran de comparéixer voluntàriament tal com va indicar l'actora a l'escrit presentat per esta en data 5 de desembre de 2006.  
Expediu edictes que es publicaran al tauler d'anuncis d'este Jutjat, en el de l'Ajuntament d'esta ciutat, i també en el BOCA i en un diari de gran difusió en esta província.  
Així ho mana i firma sa senyoria. En done fe.  
Firma del jutge. Firma del secretari".   
I perquè valga d'edicte de notificació de la resolució anterior i citació a la vista assenyalada per al dia 29 de març de 2007, a les 10.00 hores, a les persones ignorades a les quals puga perjudicar la inscripció sol·licitada, estenc este edicte, el qual es fixarà al tauler d'anuncis d'este Jutjat i es publicarà en el Diari Oficial de la Comunitat Valenciana i en el periòdic Las Provincias de gran difusió; expedisc este edicte.  
València, 29 de gener de 2007.- El secretari: Nicolás González Soria.